दरअसल, अकबर ने इस शहर का नाम प्रयागराज से बदलकर इलाहाबाद रखा था और यहां एक नया शहर बसाया था। अब सीएम योगी ने अतीत में आक्रमणकारियों द्वारा की गयी गलतियों को सुधारकर सभी को उनके मूल रूप से जोड़ने की कोशिश कर रहे हैं। यही वजह है कि उन्होंने एक बार फिर से इलाहाबाद का नाम प्रयागराज कर दिया है जिससे इस शहर की खोई हुई सांस्कृतिक और प्रशासनिक गरिमा फिर से स्थापित हो गयी है। गोरखपुर से संसद के सदस्य रहते हुए भी सीएम योगी ने अपने कार्यकाल के दौरान ऐसे कई बदलाव किए थे। गोरखपुर में मिया बाज़ार का नाम बदलवाकर उन्होंने माया बाजार करवाया था। इसी प्रकार उर्दू बाजार का नाम बदलकर उन्होंने हिंदी बाजार रखा था। उन्होंने अली नगर बाजार का नाम बदलकर आर्य बाजार रखा था। उत्तर प्रदेश के चुनाव के दौरान इंडिया टीवी को दिए एक इंटरव्यू में स्पष्ट किया था कि वो इस तरह के बदलाव करना जारी रखेंगे। उन्होंने अपने इंटरव्यू में ऐसा करने के पीछे की वजह को समझाया भी था और कहा था कि वास्तव में कुछ बदला नहीं है बल्कि वो इतिहास के आधार पर उन्हें अपनी मूल पहचान देने की कोशिश कर रहे हैं। उन्होंने कहा कि इतिहास में देखें तो आप पाएंगे कि इन सभी जगहों का नाम बाहरी शक्तियों द्वारा बदले गये थे और अब वो इन जगहों का नाम बदलकर बस अपने कर्तव्य का निर्वाह कर रहे हैं और उन्हें उनकी मूल पहचान दे रहे हैं। किसी को भी इन बदलावों से कोई परेशानी नहीं होनी चाहिए।